पाएं अपने शहर की ताज़ा ख़बरें और फ्री ई-पेपरडाउनलोड करें
रोहतक. जनता कॉलोनी में शनिवार तड़के तीन चोर बीईओ के मकान में घुसे और डेढ़ लाख के जेवरात व 25 हजार रुपए की नकदी निकाल ली। भनक लगने पर शिक्षा अधिकारी के बेटे ने उन्हें पकड़ने का प्रयास किया, लेकिन आरोपी सिर में लोहे की रॉड मारकर फरार हो गए। साथ ही कार के शीशे भी तोड़ दिए। तीन घंटे देरी से पहुंची पुलिस ने वारदात की छानबीन की, लेकिन चोरों का सुराग नहीं लग सका।
मकान मालिक प्रियव्रत ने बताया कि वे केंद्रीय मानव संसाधन मंत्रालय से तीन साल पहले सेवानिवृत हुए, जबकि पत्नी शशि कांता झज्जर में खंड शिक्षा अधिकारी के पद पर कार्यरत हैं। शुक्रवार शाम को दोनों ऊपर वाले कमरे में सो गए, जबकि बेटा योगेश नीचे के कमरे में सो गया। तड़के करीब तीन बजे चार युवक दीवार फांदकर अंदर घुसे और लोहे की रॉड से मुख्य दरवाजे का ताला तोड़ लिया।
इसके बाद योगेश के कमरे का दरवाजा बाहर से बंद कर दिया। साथ ही दूसरे कमरे में रखी अलमारी से डेढ़ लाख रुपए के जेवरात व 25 हजार रुपए की नकदी निकाल ली। इसी बीच शोर सुनकर योगेश की आंख खुल गई। उसने ऊपर कमरे में सो रहे परिजनों को फोन कर दिया। प्रियव्रत व शशि कांता ऊपर से नीचे आ गए, जबकि योगेश पिछले दरवाजे से बाहर आ गया। उसने चोरों को पकड़ने का प्रयास किया, लेकिन वे सिर में लोहे की रॉड मारकर फरार हो गए। साथ में नकदी व जेवरात भी ले गए।
(आगे की स्लाइड में पढ़ें पूरी खबर)
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn